
转讜住驻讜转





	谞驻诇 讛讘讬转 注诇讬讜 讜注诇 讗讘讬讜 讻讜' 讘讬转 砖诪讗讬 讗讜诪专讬诐 讬讞诇讜拽讜 讜讘''讛 讗讜诪专讬诐 谞讻住讬诐 讘讞讝拽转谉. 讚住讘讬专讗 诇讛讜 诇讘讬转 讛诇诇 讻讬讜谉 讚诪讞讜住专 讙讜讘讬讬谞讗 讗驻讬诇讜 诪转 讛讗讘 转讞诇讛 讛讜讜 讘讞讝拽转 讛讬讜专砖讬谉 讜讘讬转 砖诪讗讬 诇讟注诪讬讬讛讜 讚讗讬转 诇讛讜 讻诇 讛注讜诪讚 诇讙讘讜转 讻讙讘讜讬 讚诪讬 讜诇讻讱 讛讜讬 讻讗讬诇讜 讛讜讗 诪讜讞讝拽 讘讻讱: 讗诪专 专讘 讬讜住祝 转''砖 讝讛 讛讬讛 驻讬拽讞 讻讜'. 诇讗 讛讜讛 诪爪讬 诇讛讘讬讗 专讗讬讛 诪专讘 谞讞诪谉 讚讗诪专 (诇注讬诇 拽讻讛.) 讬转讜诪讬诐 砖讙讘讜 拽专拽注 讘讞讜讘转 讗讘讬讛诐 讘注诇 讞讜讘 讙讜讘讛 讗讜转讛 诪讛诐 讚讛讬讬谞讜 讟注诪讗 诪讚专讘讬 谞转谉 讜注讜讚 讗驻讬诇讜 讛讬讛 讬讻讜诇 诇讛讘讬讗 专讗讬讛 诪转谞讬' 注讚讬驻讗 诇讬讛: 讚讗讬拽谞讬 拽谞讛 讜诪讻专 诪讛讜. .. 讗诇讬讘讗 讚专''诪 讚拽讗诪专 讗讚诐 诪拽谞讛 讚讘专 砖诇讗 讘讗 诇注讜诇诐 诇讗 拽诪讘注讬讗 诇讬讛 讻讚诪驻专砖 讘住诪讜讱 讜讗''转 讗讬诪讜专 讚讗诪专 专讘讬 诪讗讬专 讻讙讜谉 驻讬专讜转 讚拽诇 讚注讘讬讚讬 讚讗转讜 讛谞讬 诇讗 注讘讬讚讬 讚讗转讜 砖讬拽谞讛 谞讻住讬诐 讜讬诪讻讜专 讜讬砖 诇讜诪专 讚诪讜讚讬 专' 诪讗讬专 讘讛讗 砖讛砖注讘讜讚 讞诇 诪诪讬诇讗 讗注''驻 砖诇讙讘讬 拽谞讬谉 诇讗 讛讬讛 诇讜 诇讛讜注讬诇 讻讗谉 讚讛讗 讙讘讬 讚讗讬拽谞讬 谞诪讬 讗诪专讬谞谉 诇注讬诇 讚诪讛谞讬 讗驻讬诇讜 诇专讘谞谉 讚专讘讬 诪讗讬专 讗祝 注诇 驻讬 砖住讘讜专讬诐 讚讗讬谉 讗讚诐 诪拽谞讛 讚讘专 砖诇讗 讘讗 诇注讜诇诐 诪砖讜诐 讚讗诇讬诐 讻讞 讛砖注讘讜讚 讛讻讬 谞诪讬 讗诇讬诐 诇专讘讬 诪讗讬专 诇注谞讬谉 讚诪讛谞讬 讗注''讙 讚诇讗 注讘讬讚讬 讚讗转讜: [讚讗讬拽谞讬 拽谞讛 讜诪讻专] 讻讜'. 讛拽砖讛 专讘讬谞讜... 砖诪讜讗诇 转讬驻砖讜讟 诇讬讛 诪讚讬讚讬讛 诪讚讗诪专 砖诪讜讗诇 讘驻专拽 拽诪讗 讚讘''诪 (讚祝 讬讚:) 讘注诇 讞讜讘 讙讜讘讛 讗转 讛砖讘讞 驻讬专讜砖 砖讛砖讘讬讞 讛诇讜拽讞 讜讗讬谉 诇讜诪专 讻诪讜 砖驻讬' 讚讗诇讬讘讗 讚专讘讬 诪讗讬专 讗讬讬专讬 讚讛讗 砖诪讜讗诇 诇讬转 诇讬讛 讚专' 诪讗讬专 讚讛讗 驻住讬拽 讘驻' 讗注''驻 (讻转讜讘讜转 讚祝 谞讟.) 讻专讘讬 讬讜讞谞谉 讛住谞讚诇专 讚讗诪专 讗讬谉 讗讚诐 诪拽讚讬砖 讚讘专 砖诇讗 讘讗 诇注讜诇诐 讜讬砖 诇讜诪专 讚砖诪讜讗诇 讚住讘讬专讗 诇讬讛 讻专' 诪讗讬专 讛讻讗 讚讗诇讬诐 讻讞 讛砖注讘讜讚 砖讬讜注讬诇 讗注''驻 砖诇讗 讘讗 诇注讜诇诐 讗注''讙 讚讘拽谞讬谉 诇讗 住讘专 诇讬讛 讻讜讜转讬讛 诪讟注诐 讚驻讬' 诇注讬诇 讚讛讻讗 诪讬讘注讬讗 诇讬讛 诇专讘谞谉: 诪爪讜讛 注诇 讛讬转讜诪讬诐 诇驻专讜注 讞讜讘转 讗讘讬讛谉. 讜讻讜驻讬谉 讻讗谉 讜诪讬讛讜 讗讬谉 讻讜驻讬谉 讘诪拽讜诐 砖诇讗 讛谞讬讞 诇讛诐 讗讞专讬讜转 谞讻住讬诐 讗讘诇 讛谞讬讞 诇讛诐 讻讜驻讬谉 讚讛讗 谞讝拽拽讬谉 诇讬转讜诪讬诐 讜讘诪诇讜讛 讘砖讟专 讜讛讻讬 谞诪讬 诪砖诪注 讘住诪讜讱 讻讚驻专讬砖讬转 诪讚拽讗诪专 诪诇讜讛 注诇 驻讛 讗讬谞讜 讙讜讘讛 诪谉 讛讬讜专砖讬诐 诪砖诪注 讚讗讬 诇诪讗谉 讚讗诪专 讙讜讘讛 诪谉 讛讬讜专砖讬谉 讞讬讬讘 诇驻专讜注 讜诪爪讜讛 注诇 讛讬转讜诪讬诐 诇驻专讜注 讞讜讘转 讗讘讬讛谉 讜讛讱 讚讛讻讗 讗讬谞讜 讻讬 讛讛讬讗 (讻转讜讘讜转 讚祝 爪讗:) 讚讙讘讬 拽讟讬谞讗 讚讗专注讗 讚讛转诐 诪爪讜讛 讘注诇诪讗 讘诇讗 讻驻讬讬讛 讚诪讬讬专讬 讘讚诇讗 砖讘拽 诇讛讜谉 讗讞专讬讜转 谞讻住讬诐 讜讛讻讗 讘讚讬谉 讘注讬 诇诪讬诪专 讚讗祝 注诇 讙讘 讚诇讗 诪砖转注讬 讘砖讟专 讻讬讜谉 讚诪谞讻住讬 讚讬讚讬讛 诪讬驻专注 讻讜驻讬谉 讛讬转讜诪讬诐 诇诪讗谉 讚讗诪专 诪诇讜讛 注诇 驻讛 讙讜讘讛 诪谉 讛讬讜专砖讬诐





专讘讬谞讜 讙专砖讜诐

讻讬讜爪讗 讘讜 讝讻讬谉 诇讙讚讜诇. 讛讜讗讬诇 讜讗讬转 诇讬讛 讬讚 讗讬谉 讬讚 诪注讻讘转 讘讜: 专' 讬讛讜砖注 讗讜诪专 诇讙讚讜诇 讗诪专讜 讜讻讜' 讻住讜讙讬讗 讚讘讞讜诇 讗诪专讜:



谞驻诇 讛讘讬转 注诇讬讜 讜注诇 讗讘讬讜 讗讜 注诇讬讜 讜注诇 诪讜专讬砖讬讜. 讗讜转谉 砖讗专 拽专讜讘讬诐 砖诪讜专讬砖讬谉 诇讜 讬专讜砖转讜 讻讙讜谉 讚讜讚讜 讗讜 讗讞讬讜 讗讜 讗砖转讜:



讜讛讬转讛 注诇讬讜. 注诇 讗讜转讜 讘谉 诇驻专讜注 讻转讜讘转 讗砖讛 讜讘注诇 讞讜讘:



讬讜专砖讬 讛讗讘. 讻讙讜谉 讘谞讬讜 砖诇 讗讘 讗讜 讗讞讬讜 砖诇 讗讘:



讗讜诪专讬诐 讛讘谉 诪转 专讗砖讜谉. 讜讗讬谉 诇讜 讘谞讬诐 诇讘谉 讜讞讝专讛 讬专讜砖转讜 诇讗讘讬讜 讜讗讞专 讻讱 诪转 讛讗讘: 讜讘注诇讬 讞讜讘 讗讜诪专讬诐 讛讗讘 诪转 专讗砖讜谉 讜讗讞"讻 诪转 讛讘谉 讜注诇讬讻诐 诇驻专讜注 讞讜讘讜转讬讜 诪谞讻住讬讜 讛诪讙讬注讬谉 诇讞诇拽讜 砖诇 讘谉:



讘"砖 讗讜诪专讬诐. 讛讜讗讬诇 讜诪诪讜谉 讛诪讜讟诇 讘住驻拽 讛讜讗 讞讜诇拽讬谉 讜讬驻专注讜 讛讞爪讬:



讜讘"讛 讗讜诪专讬谉 谞讻住讬诐 讘讞讝拽转谉. 讘讞讝拽转 讬讜专砖讬 讛讗讘 讜诇讗 讬驻专注讜 讻诇讜诐:



转谞谉 讛转诐 讻讜' 讙讜讘讛 诪谞讻住讬诐 诪砖讜注讘讚讬诐. 诪讛 砖诪讻专 讗讜 诪讛 砖诪诪砖讻谉 砖讜讘 [讗讞专] 砖诇讜讛 诪砖讜诐 讚诪诇讜讛 讘砖讟专 讗讬转 诇讬讛 拽诇讗 讜讬讚注讬 讚诪砖转注讘讚讬 诇讬讛 讘谞讻住讬讜:



讘注讬 砖诪讜讗诇 讛讗 讜讚讗讬 驻砖讬讟讗 诇讬讛 讚讛谞讛讜 谞讻住讬诐 讚讬砖谞谉 转讞转 讬讚 砖诇 诇讜讛 讘砖注讛 砖诇讜讛 诪谉 讛诪诇讜讛 讻讜诇谉 诪砖讜注讘讚讬诐 诇讜. 讗讘诇 讛讗 诪讬讘注讬 诇讬讛 讗讬 讻转讘 诇讬讛 讘砖讟专讬讛 讜讻诇 讗讜转谉 谞讻住讬诐 讚讗讬拽谞讬 注讚讬讬谉 讻诇 讝诪谉 砖讛讞讜讘 讘讬讚讜 诪砖转注讘讚讬 诇讬讛 诪讛讜 诪讬 讗诪专讬谞谉 讻讬讜谉 讚诇讗 讛讜讬 讘讬讚讬讛 讘砖注转 讛诇讜讗讛 诇讗 诪砖转注讘讚讬 讗讜 讚讬诇诪讗 讻讬讜谉 讚讗转谞讬 诇讬讛 诪砖转注讘讚讬 诇讬讛 谞诪讬:



讻讬 转讬讘注讬 诇讱 讗诇讬讘讗 讚专讘谞谉 讚讗诪专讬 讗讬谉 讗讚诐 诪拽谞讛 讚讘专 砖诇讗 讘讗 诇注讜诇诐. 诪讬 讗诪专讬' 讻讬 讗诪专讬 专讘谞谉 讗讬谉 讗讚诐 诪拽谞讛 讚讘专 砖诇讗 讘讗 诇注讜诇诐 讻讙讜谉 驻讬专讜转 讚拽诇 讚诇讬转谞讬讬讛讜 讘注讜诇诐 讜讛讜讗 诪拽谞讬 诇讬讛 讛砖转讗 讜诪砖讜诐 讛讻讬 诇讗 拽谞讛 讗讘诇 诪拽专拽注讬 讗讬转谞讛讜 讘注诇诪讗 讜诇讛讬讻讗 讚讻转讘 [讚讗拽谞讬] 讜讚讗讬 拽谞讛 诪砖讜诐 讻砖讗拽谞诐 讬讛讬讜 诪砖讜注讘讚讜转 诇讱 讚讛砖转讗 诇讗 诪拽谞讬 诇讬讛 诪注讻砖讬讜 讜拽谞讬 讗讜 讚讬诇诪讗 诇讗 砖谞讗:



讗诪专 专讘 讬讜住祝 转"砖. 讚转谞谉 讘诪住' 讻转讜讘讜转 诪讬 砖讛讜爪讬讗 砖讟专 注诇 讞讘讬专讜 砖讞讬讬讘 诇讜 诪谞讛 讜讛诇讛 诪讜爪讬讗 砖讟专 砖诪讻专 诇讜 砖讜讘 讗转 讛砖讚讛 讗讚诪讜谉 讗讜诪专 讬讻讜诇 诇讟注讜谉 讛诇讜讛 讗讬诇讜 讛讬讬转讬 讞讬讬讘 诇讱 讻砖诪讻专转 诇讬 砖讜讘 砖讚讛 讜谞转转讬 诇讱 讚诪讬诐 讛讬讛 诇讱 诇转讜驻砖谉 讘砖讘讬诇 讞讜讘讱 砖讗转讛 讗讜诪专 讜诇讗 讛讬讛 诇讱 诇讬转谉 诇讬 讛砖讚讛 讜诇讗 砖讟专 诪讻讬专讛 讗讘诇 讻砖谞转转 诇讬 砖讟专 讛诪讻讬专讛 讜讛砖讚讛 讛讚讘专 诪讜讻专讞 砖诇讗 讛讬讬转讬 讞讬讬讘 诇讱 讻诇讜诐 砖讻讘专 驻专注转讬 诇讱 拽讜讚诐 诇讻谉. 讜讞讻诪讬诐 讗讜诪专讬诐 讗讬谉 讬讻讜诇 诇讟注讜谉 讻讱 讚讝讛 驻讬拽讞 讛讬讛 砖诪讻专 诇讜 拽专拽注 诇讛讻讬 诪讻专 诇讜 讗转 讛拽专拽注 砖讗诐 讬讗诪专 讝讛 讗讬谉 诇讬 诪诪讛 诇驻专讜注 讞讜讘讱 讬讻讜诇 诇诪砖讻谞讜 讛拽专拽注 砖诪讻专 诇讜 诇转驻砖讜 注讚 砖讬讙讘讛 讞讜讘讜 讗诇诪讗 讚住讘讬专讗 诇讛讜 诇专讘谞谉 讚诪讛 砖拽谞讛 砖讜讘 讗讞专讬 讛讛诇讜讗讛 讬讻讜诇 诇诪砖讻谞讜 讜转驻砖讜讟 诇讱 诪讬讛讗 讗驻讬' 诇专讘谞谉 讚讗讬 讻转讘 诇讜 讚讗拽谞讗讬 讜讚拽谞讬谞讗 讚诪砖转注讘讚 谞诪讬 诪讗讬 讚拽谞讬 砖讜讘:



讗诪专 诇讬讛 专讘讗. 讗讬 诪砖讜诐 讛讗 诇讗 讗讬专讬讗:



诪讬谞讬讛. 讚讘注诇 讞讜讘 讙讜驻讬讛 拽讗诪专转 讚讬讻讜诇 诇诪砖讻谞讜 诪讛 砖拽谞讛 砖讜讘 讛讗 驻砖讬讟讗 诇讬 讚诪讬谞讬讛 讙讘讛 讗驻讬' 诪讙诇讬诪讗 讚注诇 讻转驻讬讛 讗注"讙 讚诇讗 讻转讘 诇讬讛 讚讗讬拽谞讬. 讗诇讗 讻讬 拽诪讘注讬讗 诇谉 讛讬讻讗 讚讻转讘 诇讬讛 讚讗讬拽谞讬 拽谞讛 砖讜讘 讜诪讻专 讗讜 砖拽谞讛 砖讜讘 讜讛讜专讬砖 诪讗讬. 诪爪讬 讘注诇 讞讜讘 诇讗驻拽讬谞讛讜 诪讬讚讗 讚诇拽讜讞讜转 讗讜 诪谉 讬讜专砖讬谉 讛讜讗讬诇 讜讻转讘 诇讬讛 讚讗讬拽谞讬 讗讬 诇讗: 转"砖 诪诪转谞讬' 谞驻诇 讛讘讬转 注诇 讗讘讬讜 讜注诇讬讜 讻讜' 讘注诇 讞讜讘 讗讜诪专 讛讗讘 诪转 专讗砖讜谉 讜讗讞"讻 诪转 讛讘谉 讜拽谞讛 讛讘谉 谞讻住讬诐 讜讬砖 诇谞讜 诇讛讬驻专注 诪谞讻住讬讱 讜讗讬 住"讚 讚讗讬 讻转讘 讚讗讬拽谞讬 讜拽谞讛 讜诪讻专 讜拽谞讛 讜讛讜专讬砖 诇讗 诪砖转注讘讚 诇讘注诇 讞讜讘 诪讗讬 拽讟注谞讬 讘注诇讬 讞讜讘 谞讛讬 谞诪讬 讚讻讚拽讗诪专讬 讚讗讘 诪转 讘专讬砖讗 讙"讻 诇讗 讬讙讘讜 讻诇讜诐 讚讛讗讬 讚讗讬拽谞讬 讜拽谞讛 讜讛讜专讬砖 [讛讜讗] 讚讘讗讜转讛 砖注讛 砖拽谞讗讛 砖谞驻诇讜 诇讜 诪讗讘讬讜 讛讜专讬砖谉 诇讬讜专砖讬讜 拽讜讚诐 砖讛住驻讬拽 讘注诇 讞讜讘 诇转讘讜注 讞讜讘讜 讚诇讗诇转专 诪转 讗诇讗 诇讗讜 砖"诪 诪讚拽转谞讬 诪转谞讬' 讘注诇 讞讜讘 讗讜诪专 讛讗讘 诪转 专讗砖讜谉 讜讗讞专 讻讱 诪转 讛讘谉 讜转讜讘注讬谉 讞讜讘转谉 讗注"讙 讚拽谞讛 讜讛讜专讬砖 讛讘谉 砖"诪 讚讗讬 讻转讘 讚讗讬拽谞讬 讗注"讙 讚拽谞讛 讜讛讜专讬砖 诪砖讜注讘讚 讜诪转谞讬' 专讘谞谉 讛讬讗:



讗诪专 诇讛讜 专讘 谞讞诪谉. 诇注讜诇诐 诪讬讛讗 诇讬讻讗 诇诪讬砖诪注 诪讬谞讛 讚讗讬 拽谞讛 讜讛讜专讬砖 讗讬 诪砖转注讘讚讬 讗讬 诇讗. 讚讛讻讬 讟注诪讗 诪讗讬 讟注谞讬 讘注诇 讞讜讘 讜讻转讜讘转 讗砖讛 讛讗讘 诪转 专讗砖讜谉 讜谞驻诇讜 谞讻住讬诐 诇讘谉 讜讞讬讬讘讬谉 讗转诐 诇驻专讜注 讞讜讘谞讜 诇讗讜 诪砖讜诐 讛讗讬 讟注诪讗 讚拽谞讛 讜讛讜专讬砖 诪砖转注讘讚 讗诇讗 诪砖讜诐 讚诪爪讜讛 注诇 讛讬转讜诪讬谉 诇驻专讜注 讞讜讘转 讗讘讬讛诐 讜诇讗 诪谉 讛讚讬谉 讻讬 讗诐 诪爪讜讛 讚讗注"讙 讚讻转讘 讚讗讬拽谞讬 讘砖讟专 讜拽谞讛 讜讛讜专讬砖 诇讗 诪砖转注讘讚讬谉 讜讚诪讬 讻诪讗谉 讚诇讗 讗讬讻转讘 讜讛讗讬 讚拽讗 转讘注讬 讬讜专砖讬谉 诇讗讜 诪砖讜诐 讚讬谞讗 讛讜讗 讗诇讗 诪砖讜诐 诪爪讜讛:



诪转拽讬祝 诇讛 专讘 讗砖讬. 讛讜讗讬诇 讚讚诪讬 讻诪讗谉 讚诇讗 讗讬讻转讜讘 诇讛讬讻讗 讚讻转讘 诇讬讛 讚讗讬拽谞讬 诪诇讜讛 注诇 驻讛 讛讬讗 讚讗讻转讬 诇讗 拽谞讛 诪讛 砖砖讬注讘讚 诇讜 (讜诇讗 诇注讜诇诐) 讗诪讗讬 诪爪讬 诇诪讟注谉 讘注诇 讞讜讘 讜讻转讜讘转 讗砖讛 讛讗讘 诪转 专讗砖讜谉 讜讗讞"讻 诪转 讛讘谉. 讜讛讗 诪诇讜讛 注诇 驻讛 讗讬谞讛 讙讜讘讛 诇讗 诪谉 讛讬讜专砖讬谉 讜诇讗 诪谉 讛诇拽讜讞讜转 讚诇讛讬讻讗 讗诪专讬谞谉 讚诪爪讜讛 注诇 讛讬转讜诪讬诐 诇驻专讜注 讞讜讘转 讗讘讬讛谉 讛讬讻讗 讚讬专砖讜 讛谞讛讜 谞讻住讬 讚讛讜讜 讻砖注转 讛诇讜讗讛 讗讘诇 讚讗讬拽谞讬 诇讗:





专砖讘"讗

 转专讙诪讛 讘诪爪讜讛 注诇 讛讬转讜诪讬诐 诇驻专讜注 讞讜讘转 讗讘讬讛诐. 诪讛讻讗 诪砖诪注 讚诇讗 讗诪专讜 诪爪讜讛 注诇 讛讬转讜诪讬诐 诇驻专讜注 讞讜讘转 讗讘讬讛诐 讗诇讗 诪谞讻住讬 讛讗讘, 讻讙讜谉 讗诇讜 砖拽谞讛 讜讛讜专讬砖 诇诪讗谉 讚讗诪专 诇讗 诪砖转注讘讚, 讜讗讬 谞诪讬 讘诪讟诇讟诇讬 讚砖讘拽 讛讗讘, 讗讘诇 诪谞讻住讬 讚讬讚讛讜 诇讗, 讚讗讬诇讜 讗驻讬诇讜 诪谞讻住讬 讚讬讚讛讜, 讗驻讬诇讜 讻讬 诪转 讛讘谉 讛专讗砖讜谉 谞诪讬, 讜诪讗讬 砖谞讗 诪转 讛讘谉 讛专讗砖讜谉 讜诪讗讬 砖谞讗 诪转 讛讗讘 专讗砖讜谉, 讻讗谉 讜讻讗谉 诪砖讜诐 诪爪讜讛 讗讬讻讗. 讜拽讟讬谞讗 讚讗讘讬讬 (讻转讜讘讜转 爪讗, 讘) 诇讗 诪砖诪注 讛讻讬谉, 讗诇讗 讗驻讬诇讜 诪谞讻住讬 讚讬讚讛讜. 讜讛讻讗 谞诪讬 诪砖诪注 讚诪爪讜讛 讜讻讜驻讬谉, 讜讘讛讛讬讗 讚拽讟讬谞讗 诪砖诪注 专讜爪讛 讘诇讗 讻驻讬讬讛, 讜讗诐 讻谉 拽砖讬讬讗谉 讛讚讚讬 讜诪住转讘专讗 诇讬 讚讻诇 诪谞讻住讬 讚讬讚讛讜 诪爪讜讛 诪砖讜诐 讻讘讜讚 讗讘讬讛谉 讜讘诇讗 讻驻讬讬讛, 讜讛讬讬谞讜 拽讟讬谞讗 讚讗讘讬讬, 讜诪谞讻住讬 讚讗讘 诪爪讜讛 讜讘讻驻讬讛, 讜讛讬讬谞讜 讚砖诪注转讬谉, 讜讛讚讘专讬诐 注转讬拽讬诐 讜讻讘专 讻转讘转讬诐 讘讗专讜讻讛 讘住讜祝 诪住讻转 讻转讜讘讜转 讘住讬讬注转讗 讚砖诪讬讗.





讛诪讗讬专讬

讛诪砖谞讛 讛转砖讬注讬转 讜讛讻讜谞讛 讘讛 诇讘讗专 注谞讬谉 讛讞诇拽 讛讞诪讬砖讬 讜讛讜讗 砖讗诪专 谞驻诇 讛讘讬转 注诇讬讜 讜注诇 讗讘讬讜 注诇讬讜 讜注诇 讬讜专砖讬讜 注诇讬讜 讜注诇 诪讜专讬砖讬讜 讜讛讬转讛 注诇讬讜 讻转讜讘转 讗砖讛 讜讘注诇讬 讞讜讘 讬讜专砖讬 讛讗讘 讗讜诪专讬诐 讛讘谉 诪转 专讗砖讜谉 讜讗讞专 讻讱 诪转 讛讗讘 讜讬讜专砖讬 讛讘谉 讗讜诪专讬诐 讛讗讘 诪转 专讗砖讜谉 讜讗讞专 讻讱 诪转 讛讘谉 讘讬转 砖诪讗讬 讗讜诪专讬诐 讬讞诇讜拽讜 讜讘讬转 讛诇诇 讗讜诪专讬诐 谞讻住讬诐 讘讞讝拽转谉 谞驻诇 注诇讬讜 讛讘讬转 讜注诇 讗砖转讜 讬讜专砖讬 讛讘注诇 讗讜诪专讬诐 讛讗砖讛 诪转讛 专讗砖讜谞讛 讜讗讞"讻 诪转 讛讘注诇 讜讬讜专砖讬 讗砖讛 讗讜诪专讬诐 讛讘注诇 诪转 专讗砖讜谉 讜讗讞"讻 诪转讛 讛讗砖讛 讘讬转 砖诪讗讬 讗讜诪专讬谉 讬讞诇讜拽讜 讜讘讬转 讛诇诇 讗讜诪专讬诐 讛谞讻住讬诐 讘讞讝拽转谉 讜讻转讘讛 讘讞讝拽转 讬讜专砖讬 讛讘注诇 讜谞讻谞住讬诐 讛谞讻谞住讬谉 讜讛讬讜爪讗讬谉 注诪讛 讘讞讝拽转 讬讜专砖讬 讛讗砖讛 谞驻诇 讛讘讬转 注诇讬讜 讜注诇 讗诪讜 讗诇讜 讜讗诇讜 诪讜讚讬诐 砖讬讞诇讜拽讜 讗诪专 专' 注拽讬讘讗 诪讜讚讛 讗谞讬 讘讝讛 砖讛谞讻住讬诐 讘讞讝拽转谉 讗诪专 诇讜 讘谉 注讝讗讬 注诇 讞讜诇拽讬谉 讗谞讜 诪爪讟注专讬谉 讗诇讗 砖讘讗转 诇讞诇讜拽 注诇讬谞讜 讗转 讛砖讜讬谉 讗诪专 讛专"诐 诪讛 砖讗诪专 讬讜专砖讬 讛讗讘 讗讜诪专讬诐 讛讘谉 诪转 专讗砖讜谉 讜讗讞专 讻讱 诪转 讛讗讘 讗讬谉 诇讛诐 转讜注诇转 注诐 讬讜专砖讬 讛讘谉 诇驻讬 砖讬讜专砖讬 讛讘谉 讬专砖讜 讝拽谞诐 讻砖诪转 讻诪讜 砖拽讘注谞讜 注拽专 讘驻专拽 砖诇驻谞讬 讝讛 讗讘诇 讗讜诪专 讝讛 诇讘注诇 讞讜讘 讚讻谉 讬讜专砖讬 讛讘谉 专"诇 砖讗讜转诐 砖讝讻讜 讘谞讻住讬讜 讻诪讜 砖讝讻讜 讘讛诐 讛讬讜专砖讬诐 讜诪讛 砖讗讜诪专讬诐 讘讬转 讛诇诇 谞讻住讬诐 讘讞讝拽转诐 专"诇 讘讞讝拽转 讬讜专砖讬 讛讗讘 讻讘专 讘讬讗专谞讜 讘诪拽讜诪讜转 诪住讚专 谞砖讬诐 砖砖诐 讻转讘讛 谞讜驻诇 注诇 诪谞讛 诪讗转讬诐 砖讛讜讗 砖讟专 讻转讘讛 注诐 讛转讜住驻转 砖讛讜住讬祝 诇讛 诪砖诇讜 讜谞讻住讬诐 讛谞讻谞住讬谉 讜讛讬讜爪讗讬谉 注诪讛诐 谞讻住讬 诪诇讜讙 讜讻讘专 讘讗专谞讜 讝讛 诇砖诐 讜诪讛 砖讗诪专讜 讘讻讗谉 谞讻住讬诐 讘讞讝拽转谉 讛讜讗 谞讻住讬 爪讗谉 讘专讝诇 讜诇讗 谞转讘讗专 讘转诇诪讜讚 讘讞讝拽转 诪讬 讜讛讬转讛 讛诪住拽谞讗 讬讞诇讜拽讜 诪讝讛 诇诪讚谞讜 砖讬讜专砖讬 讛讗砖讛 谞讜讟诇讬谉 讻诇 谞讻住讬 诪诇讜讙 讜讞爪讬 谞讻住讬 爪讗谉 讘专讝诇 诇讘讚 讜讻讘专 谞转讘讗专 讘砖讘讬注讬 诪讬讘诪讜转 讜讘讛专讘讛 诪拽讜诪讜转 讗讞专讬诐 讗讬讝讛 谞讻住讬诐 讛诐 讛谞拽专讗讬诐 谞讻住讬 诪诇讜讙 讜讗讬讝讛 诪讛诐 谞拽专讗讬诐 谞讻住讬 爪讗谉 讘专讝诇 讝讛 砖讗诪专 专' 注拽讬讘讗 讘讞讝拽转谉 专"诇 讘讞讝拽转 讬讜专砖讬 讛讗诐 讜讛诇讻讛 讻专' 注拽讬讘讗:



讗诪专 讛诪讗讬专讬 谞驻诇 讛讘讬转 注诇讬讜 讜注诇 讗讘讬讜 讗讜 注诇 砖讗专 诪讜专讬砖讬讜 讜诪转讜 砖谞讬讛诐 专"诇 讛讬讜专砖 讜讛诪讜专讬砖 讜讛讬转讛 注诇讬讜 专"诇 注诇 讛讘谉 讻转讘转 讗砖讛 讜讘注诇 讞讜讘 讜讗讬谉 诇讜 谞讻住讬诐 诪爪讚 讗讞专 讗诇讗 诪讗讜转讛 讬专讜砖讛 讘注诇 讞讜讘 讗讜 讛讗砖讛 讗讜诪专讬诐 讛讗讘 诪转 专讗砖讜谉 讜讗讞"讻 诪转 讛讘谉 讜谞诪爪讗 砖讘砖注转 诪讬转转 讛讗讘 讝讻讛 讛讘谉 讘讗讜转讛 讬专讜砖讛 讜讗谞讜 谞驻专注讬诐 诪讗讜转讛 讬专讜砖讛 讜砖讗专 讛讬讜专砖讬诐 讗讜诪专讬诐 讛讘谉 诪转 专讗砖讜谉 讜诇讗 讝讻讛 讘讬专讜砖讛 讻诇诇 讘讬转 砖诪讗讬 讗讜诪专讬诐 讬讞诇讜拽讜 讜讘讬转 讛诇诇 讗讜诪专讬诐 谞讻住讬诐 讘讞讝拽转诐 专"诇 讘讞讝拽转 讛讬讜专砖讬诐 讜讗讬谉 谞驻专注讬诐 讛讗砖讛 讜讛讘注诇 讞讜讘 讻诇讜诐 讜讻谉 讛诇讻讛 讜讻谉 讛讚讬谉 讘讗讬讝讛 爪讚 砖诪转讜 砖谞讬讛诐 讻讗讞讚 讜诇讗 谞讜讚注 讗讬讝讛 诪转 转讞诇讛 讻讙讜谉 砖讟讘注讜 讘讬诐 讗讜 谞驻诇讜 诇讗砖 讗讜 诪转讜 讘讬讜诐 讗讞讚 讝讛 讘诪讚讬谞讛 讝讜 讜讝讛 讘诪讚讬谞讛 讗讞专转 讜讗驻讬诇讜 讛讬讛 讝专注 诇讘谉 讗讬谉 讗讜转讜 讝专注 讞讬讬讘 讘讻诇讜诐 谞驻诇 讛讘讬转 注诇讬讜 讜注诇 讗砖转讜 讬讜专砖讬 讛讘注诇 讗讜诪专讬诐 讛讗砖讛 诪转讛 转讞诇讛 讜讬专砖讛 讛讘注诇 讜讗谞讜 讬讜专砖讬诐 讗转 讛讘注诇 讜讬讜专砖讬 讛讗砖讛 讗讜诪专讬诐 讛讘注诇 诪转 转讞诇讛 讜讗谞讜 讬讜专砖讬诐 讗转 讛讗砖讛 讘讬转 砖诪讗讬 讗讜诪专讬诐 讬讞诇讜拽讜 讜讘讬转 讛诇诇 讗讜诪专讬诐 谞讻住讬诐 讘讞讝拽转谉 讻转讘讛 专"诇 诪谞讛 诪讗转讬诐 讜转讜住驻转 讘讞讝拽转 讬讜专砖讬 讛讘注诇 讜谞讻住讬诐 讛谞讻谞住讬诐 讜讛讬讜爪讗讬谉 注诪讛 专"诇 谞讻住讬 诪诇讜讙 讘讞讝拽转 讬讜专砖讬 讛讗砖讛 讜讻谉 讛诇讻讛 讜讛转讘讗专 讘讙诪' 砖谞讻住讬 爪讗谉 讘专讝诇 讘讞讝拽转 砖谞讬讛诐 讜讬讞诇讜拽讜 讜讬砖 诪驻专砖讬诐 砖讗祝 讘诪砖谞讛 谞讝讻专 讻谉 讜诪讛 砖讗诪专 谞讻住讬诐 讘讞讝拽转谉 驻讬专讜砖讜 讘讞讝拽转 砖谞讬讛诐 讜驻讬专讜砖 谞讻住讬诐 讛讜讗 谞讻住讬 爪讗谉 讘专讝诇 讜讛讟注诐 砖诪讗讞专 砖注讬拽专谉 诇讗砖讛 讜讗讞专讬讜转谉 注诇 讛讘注诇 讛专讬 讬讚 砖谞讬讛诐 砖讜讛 讘讜 讗讘诇 讻转讜讘讛 讜转讜住驻转 讛讜讗 诪诪讜谉 讛谞讟诇 诪谉 讛讘注诇 讜诪驻谞讬 讝讛 讛讜讗 讘讞讝拽转 讬讜专砖讬 讛讘注诇 讜讗驻讬诇讜 驻讟专讛 诪谉 讛砖讘讜注讛 讛讬讗 讜讬讜专砖讬讛 诪诪谞讜 讜诪讬讜专砖讬讜 砖讗诐 诇讗 讻谉 讗讬谉 讗谞讜 爪专讬讻讬谉 诇讝讜 砖讛专讬 讗讬谉 讟注谞讛 诇讬讜专砖讬 讛讗砖讛 砖讗讬谉 讗讚诐 诪讜专讬砖 砖讘讜注讛 诇讘谞讬讜 讜谞讻住讬 诪诇讜讙 讛诐 诪诪讜谉 讛讗砖讛 讜讗讬谉 诇讘注诇 讘讙讜驻谉 讻诇讜诐 讜诪驻谞讬 讝讛 讛诐 讘讞讝拽转 讬讜专砖讬 讛讗砖讛 谞驻诇 讛讘讬转 注诇讬讜 讜注诇 讗诪讜 讬讜专砖讬 讛讗诐 讗讜诪专讬诐 讛讘谉 诪转 转讞诇讛 讜谞诪爪讗 砖诇讗 讝讻讛 讘讬专讜砖转 讗诪讜 讜讛专讬 讗谞讜 讬讜专砖讬诐 讗讜转讜 讜讬讜专砖讬 讛讘谉 砖讛诐 讗讞讬讜 诪讗讘讬讜 讗讜诪专讬诐 讛讗诐 诪转讛 专讗砖讜谞讛 讜讝讻讛 讛讘谉 讘讬专讜砖转讛 讜讗讞"讻 诪转 讛讘谉 讜讗谞讜 讬讜专砖讬讜 讗诇讜 讜讗诇讜 诪讜讚讬诐 砖讬讞诇讜拽讜 讗诪专 专' 注拽讬讘讗 诪讜讚讛 讗谞讬 讘讝讛 砖讛谞讻住讬诐 讘讞讝拽转谉 讜驻讬专砖讜 讘讙诪' 讘讞讝拽转 讬讜专砖讬 讛讗诐 砖讛讜讞讝拽讛 讛谞讞诇讛 诇讗讜转讜 讛砖讘讟 讜讬讜专砖讬 讛讘谉 诪讻讜讜谞讬诐 诇注拽讜专 谞讞诇讛 讝讜 诪砖讘讟 讝讛 砖讛讜讞讝拽 讘讛 诇砖讘讟 讗讞专 讜讻谉 讛诇讻讛:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讛诪诇讜讛 讗转 讞讘专讜 讘砖讟专 讗注"驻 砖诇讗 驻讬专砖 讘讛讚讬讗 砖讬讛讜 讻诇 谞讻住讬讜 讗讞专讗讬谉 讜注专讘讗讬谉 诪谉 讛住转诐 讻诇 谞讻住讬讜 讗讞专讗讬谉 诇讞讜讘 讝讛 讜讗诐 诪讻专 讘注诇 讞讜讘 讟讜专祝 诪谉 讛诇拽讜讞讜转 讜讗讬谉 爪专讬讱 诇讜诪专 砖讗诐 讛讜专讬砖 讙讜讘讛 诪谉 讛讬讜专砖讬谉 讜讚讘专讬诐 讗诇讜 讘拽专拽注 讛讗 讘诪讟诇讟诇讬谉 讗讬谉 讘讛诐 讟讬专驻讗 讗讗"讻 讛拽谞讛 讘讗讙讘 拽专拽注 讻诪讜 砖讘讬讗专谞讜 驻专拽 讞讝拽转 讛诪诇讜讛 讗转 讞讘专讜 讘注诇 驻讛 讘注讚讬诐 讗讬谞讜 讙讜讘讛 讗诇讗 诪谞讻住讬诐 讘谞讬 讞讜专讬谉 讛讗 诪讘谞讬 讞专讬 诪讬讛讗 讙讜讘讛 讜讻谉 讗诐 诪转 讙讜讘讛 诪谉 讛讬讜专砖讬诐 诪诇讜讛 注诇 驻讛 讙讜讘讛 诪谉 讛讬讜专砖讬诐 讻诪讜 砖讬转讘讗专 讗讘诇 讗诐 诪讻专 讗讬谞讜 讟讜专祝 诪谉 讛诇拽讜讞讜转:



讝讛 砖讗诪专讜 讘诪诇讜讛 讘砖讟专 砖讟讜专祝 讘讛 诪谉 讛诇拽讜讞讜转 驻讬专讜砖讜 讘拽专拽注讜转 砖讛讬讜 诇讜 讘注转 砖诇讜讛 砖讞诇 讛砖注讘讜讚 注诇讬讛诐 讘砖注转 讛诇讜讗讛 讗讘诇 讗诐 拽谞讛 拽专拽注讜转 讗诇讜 讗讞专 砖诇讜讛 讜诪讻专谉 讗讬谉 讘注诇 讞讜讘 讟讜专祝 诪讛诐 砖讛专讬 诇讗 讞诇 讛砖注讘讜讚 注诇讬讛诐 讜诪"诪 讗诐 讛诐 讘讬讚讜 注讚讬谉 讛专讬 讗诪专讜 诪讬谞讬讛 讜讗驻讬诇讜 诪讙诇讬诪讗 讚注诇 讻转驻讬讛 讘讬谉 砖讛讬转讛 诇讜 讘砖注转 讛诇讜讗讛 讘讬谉 砖讘讗讛 诇讜 讗讞专 讻谉 讜讛专讬 讞讜讘讜 讗爪诇 讗讜转诐 讛谞讻住讬诐 讻诪诇讜讛 注诇 驻讛 讜讻谉 讗诐 诪转 讜讛讜专讬砖谉 讙讜讘讛 讗讜转诐 诪谉 讛讬讜专砖讬诐 讜诪"诪 讗诐 讻转讘 诇讜 讘砖注转 讛诇讜讗讛 讚讗拽谞讛 专"诇 砖砖注讘讚 诇讜 谞讻住讬诐 砖讬砖 诇讜 讜砖讛讜讗 注转讬讚 诇拽谞讜转 诪讻讬讜谉 砖拽谞讗诐 讞诇 注诇讬讛诐 讛砖注讘讜讚 讜讗诐 诪讻专诐 讟讜专祝 讘注诇 讞讜讘 诪讛诐 讜讗注"驻 砖讗讬谉 讗讚诐 诪拽谞讛 讚讘专 砖诇讗 讘讗 诇注讜诇诐 讘讝讜 转讻祝 讻砖拽谞讗讛 谞砖转注讘讚讛 诇讻诇 讛拽驻讜转讬讜 诪讗诇讬讜 讻诪讜 砖讗诪专讜 诪讬谞讬讛 讗驻讬诇讜 诪讙诇讬诪讗 讚注诇 讻转驻讬讛 讜讻讬讜谉 砖谞砖转注讘讚讜 诇讜 诪讗诇讬讛诐 讜诪谉 讛住转诐 专"诇 讗注"驻 砖诇讗 讻转讘 讚讗拽谞讛 诇诪讛 谞驻拽注 砖注讘讜讚诐 讻砖诪讻专诐 讗诇讗 砖讞住讜 注诇 讛诇拽讜讞讜转 诪驻谞讬 砖讛诐 住讜讘专讬诐 砖讗讬谞讛 诪砖讜注讘讚转 诇讛诐 讗讞专 砖诇讗 讻转讘 讚讗拽谞讛 讜讻讬 讻转讘 诇讜 诪讬讛讗 讞讝专 讛注谞讬谉 诇讚讬谞讜 讜谞砖转注讘讚 诪砖注转 讛诪拽讞 诪谉 讛讚讬谉 讜诇讗 诪爪讚 讛拽谞讗转讜 讜讻谉 讘讻诇 砖注讘讜讚 砖讻转讜讘 讘讜 讚讗拽谞讛 讻讙讜谉 诪讻专 讗讜 诪转谞讛 讘讗讞专讬讜转 讛讬讜 注诇讬讜 讞讜讘讜转 讛专讘讛 讜诇讗 讛讬讛 讘讬讚讜 讻讚讬 诇讛讬讜转 讻诇诐 讙讜讘讬诐 讞讜讘讜转讬讛诐 讻诇 讛拽讜讚诐 讝讻讛 讜讘注诇 讞讜讘 诪讗讜讞专 砖拽讚诐 讜讙讘讛 诇讗 讙讘讛 讜诪讜爪讬讗讬谉 讗讜转讛 诪讬讚讜 讘拽专拽注 讗讘诇 诇讗 讘诪讟诇讟诇讬谉 砖讗讬谉 讘诪讟诇讟诇讬谉 讚讬谉 拽讚讬诪讛 讝讛 砖讗诪专讜 讘拽专拽注讜转 砖讛拽讜讚诐 转讞诇讛 讚讜拽讗 讘拽专拽注讜转 砖讛讬讜 诇讜 讘砖注讛 砖诇讜讛 讗讘诇 讗诐 拽谞讗诐 讗讞专 讛讛诇讜讗讛 讻诇诐 砖讜讬谉 讘讜 讗驻讬' 拽谞讗诐 讗讞专 砖诇讜讛 诪谉 讛专讗砖讜谉 拽讜讚诐 砖诇讜讛 诪谉 讛砖谞讬 讞讜诇拽 讘讛 讛砖谞讬 注诪讜 讜讻谉 讻诇诐 讜诪"诪 讗诐 讻转讘 诇讜 讚讗拽谞讛 讙讜讘讛 讛拽讜讚诐 讜讘诇讘讚 讘讗讜转诐 砖拽谞讛 拽讜讚诐 砖诇讜讛 诪谉 讛砖谞讬 讻讬爪讚 诇讜讛 讜讻转讘 诇讜 讚讗拽谞讛 讜讗讞"讻 拽谞讛 砖讚讛 讜讗讞专 砖拽谞讛 诇讜讛 诪谉 讛砖谞讬 讛专讬 讛专讗砖讜谉 拽讜讚诐 讘讜 讜讻谉 讘讻诇诐 讻诪讛 砖讬讛讬讜 讗讘诇 讗诐 诇讜讛 讜讞讝专 讜诇讜讛 讜讗讞专 砖诇讜讛 诪砖谞讬讛诐 拽谞讛 拽专拽注 讗注"驻 砖讻转讘 诇专讗砖讜谉 讚讗拽谞讛 讛专讬 讬讚 讛砖谞讬 砖讜讛 注诪讜 讜讻谉 讻诇诐 讜讬讞诇讜拽讜 讜讙讚讜诇讬 讛诪讞讘专讬诐 讻转讘讜 砖讻诇 砖拽讚诐 讜讙讘讛 讙讘讛:



讛诪讜爪讬讗 砖讟专 讞讜讘 注诇 讞讘专讜 讜讛诇讛 讛讜爪讬讗 砖讟专 砖诪讻专 诇讜 砖讚讛讜 讗讞专 讝诪谉 讛讛诇讜讗讛 讜讟讜注谉 注讻砖讜 讗诇讜 讛讬讬转讬 讞讬讬讘 诇讱 讛讬讗讱 诪讻专转 诇讬 讗转 讛砖讚讛 讜讗诐 讛讜爪专讻转 诇诪注讜转 讛讬讛 诇讱 诇讛驻专注 诪诪谞讬 讜诇讗 砖转诪讻讜专 诇讬 砖讚讱 讗讬谉 讝讛 讻诇讜诐 砖讛专讬 讗驻砖专 砖讝讛 讛讬讛 诪转讬专讗 注诇讬讜 砖讬注诇讬诐 诪注讜转讬讜 讜诇讗 讛讬讛 讬讻讜诇 诇诪砖讻谞讜 讜注讻砖讜 诪讻专 诇讜 拽专拽注 砖讬讛讗 讘讬讚讜 诇诪砖讻谞讜 讜驻专砖讜讛 讘转诇诪讜讚 讛诪注专讘 讻转讜讘讜转 驻讬"讙 讛"讞 讗注"驻 砖讗讬谉 讛拽专拽注 砖讜讛 讻讻诇 讛讞讜讘 讜讻谉 讗诪专讜 砖诐 讛讙注 注爪诪讱 讚讛讜讛 诇讬讛 拽专拽注 讬讻讬诇 讛讜讗 诪讬诪专 拽专拽注 讟讘 讗谞讗 讘注讬 讛讙注 注爪诪讱 讚讛讜讛 诇讬讛 拽专拽注 讟讘 讬讻讬诇 诪讬诪专 讚讬讚讬 讗谞讗 讘注讬 讜诪讗转讛 讗诐 讛讜讗 诪讻专 注讚讬转 讜讙讜讘讛 讘讬谞讜谞讬转 讗讬谞讬 专讜讗讛 驻拽讞讜转讜 讛讬讻谉 讛讜讗 讗诇讗 砖讗诪专讜 砖诐 讟注诐 讗讞专 诇讬转 讘讞讬讬诇讬 讟专讞讬讛讜谉 讚转专讬 讻诇讜诪专 讜讗讞专 砖专讗讬转讬 砖讛讬讛 诇讬 诇讙讘讜转 拽专拽注 诪诪讱 诪讻专转讬 诇讱 讗转 砖诇讬 诇讬讟讜诇 诪注讜转 诪诪谞讜 讜讗转驻专谞住 讘拽专拽注 砖讗讙讘讛 诪诪讱 讜驻讬专砖讜 讘诪拽讜诪讛 讘诪住讻转 讻转讜讘讜转 驻专拽 讗讞专讜谉 砖讚讘专讬诐 讗诇讜 讗讬谞谉 讗诇讗 讘诪拽讜诐 砖讗讬谉 谞讜转谞讬谉 讗转 讛诪注讜转 注讚 砖讬讻转讘讜 讗转 讛砖讟专 讗讘诇 讘诪拽讜诐 砖谞讜转谞讬谉 讗转 讛诪注讜转 转讞诇讛 讜讗讞"讻 讻讜转讘讬谉 讗转 讛砖讟专 讜讚讗讬 讬讻讜诇 诇讜诪专 诇讜 讛讬讛 诇讱 诇讬驻专注 讗转 砖诇讱 讻诪讜 砖讬转讘讗专 讘诪拽讜诪讜 讚讘专 讝讛 讗驻讬诇讜 讘诪讬 砖诇讗 讻转讘 诇讜 讚讗拽谞讛 讛讜讗 谞讗诪专 砖讛专讬 讗注"驻 砖讗讬谉 拽专拽注 讝讛 诪砖讜注讘讚 诇讜 讗诐 诪讻专谉 讛专讬 诪"诪 讛讜讗 住讘讜专 注诇讬讜 砖诇讗 讬诪讻专谞讜 讜诪讬谞讬讛 讗驻讬诇讜 诪讙诇讬诪讗 讚注诇 讻转驻讬讛 讻诪讜 砖讘讬讗专谞讜:





讬讚 专诪"讛

拽住讗. 讜讛讗 讚转谞谉 讜讞讻诪讬诐 讗讜诪专讬诐 讘砖讘转 讚讘专讬讜 拽讬讬诪讬谉 诪驻谞讬 砖讗讬谞讜 讬讻讜诇 诇讻转讜讘 讗讘诇 诇讗 讘讞讜诇 诪转谞讬' 诪谞讬 专讘讬 讬讗讜讚讛 讛讬讗 讚转谞讬讗 专' 讬讗讜讚讛 讗讜诪专 专讘讬 讗诇讬注讝专 讗讜诪专 讘砖讘转 讚讘专讬讜 拽讬讬诪讬谉 诪驻谞讬 砖讗讬谞讜 讬讻讜诇 诇讻转讜讘 讗讘诇 诇讗 讘讞讜诇 专讘讬 讬讛讜砖注 讗讜诪专 诇拽讟谉 讗诪专讜 拽诇 讜讞讜诪专 诇讙讚讜诇. 讻讚驻专讬砖谞讗 讘诪转谞讬'. 讜砖诪注讬谞谉 诪讬谞讛 讚诪转谞讬' 讚拽转谞讬 讜讞讻诪讬诐 讗讜诪专讬诐 讘砖讘转 讚讘专讬讜 拽讬讬诪讬谉 讗讘诇 诇讗 讘讞讜诇 专讘讬 讗诇讬注讝专 讛讬讗 讜专讘讬 讬讛讜砖注 驻诇讬讙 注诇讬讛. 讜拽讬讬诪讗 诇谉 专' 讗诇讬注讝专 讜专讘讬 讬讛讜砖注 讛诇讻讛 讻专' 讬讛讜砖注. 讜注讜讚 讚讛讗 讗住拽讛 专讘讬 诇讜讬 讻专讘讬 讬讛讜砖注 讜拽讗诪专 诇讗 诇讬讞讜砖 诇讚讘专讬 专' 讗诇讬注讝专 讙讝讬专讛 砖诪讗 转讟专祝 讚注转讜 注诇讬讜, 讜注讜讚 讚住讜讙讬讬谉 讘讻讜诇讛讜 注讜讘讚讬 讜砖诪注转转讗 讙讘讬 诪转谞转 砖讻讬讘 诪专注 讻专' 讬讛讜砖注 讚讬拽讬, 讜诇讬讻讗 诇讗讜拽讜诪讬谞讛讬 讘砖讘转 讗诇讗 讘专讗讬讛:



讬讘. 谞驻诇 讛讘讬转 注诇讬讜 讜注诇 讗讘讬讜 注诇讬讜 讜注诇 诪讜专讬砖讬讜 讜讛讬转讛 注诇讬讜 讻转讜讘转 讗砖讛 讜讘注诇 讞讜讘 讬讜专砖讬 讛讘谉 讗讜诪专讬诐 讛讗讘 诪转 专讗砖讜谉 讜讗讞专 讻讱 诪转 讛讘谉 讜讬讜专砖讬 讛讗讘 讗讜诪专讬诐 讛讘谉 诪转 专讗砖讜谉 讜讗讞专 讻讱 诪转 讛讗讘 讘"砖 讗讜诪专讬诐 讬讞诇讜拽讜 讜讘"讛 讗讜诪专讬诐 谞讻住讬诐 讘讞讝拽转谉. 诪转谞讬' 讘讛讬转讛 注诇 讛讘谉 讻转讜讘转 讗砖讛 讗讜 讘注诇 讞讜讘 讜诇讗 讛谞讬讞 谞讻住讬诐 诇讙讘讜转 诪讛谉. 讬讜专砖讬 讛讘谉 砖讛谉 讘注诇讬 讞讜讘讜转 讗讜诪专讬诐 讛讗讞 诪转 专讗砖讜谉 讜讝讻讛 讛讘谉 讘谞讻住讬诐 拽讜讚诐 诪讬转转讜, 讜讛讬讬谞讜 讚拽转谞讬 讜讗讞"讻 诪转 讛讘谉, 讻诇讜诪专 诇讗讞专 砖讝讻讛 讘谞讻住讬 讗讘讬讜 讜谞砖转注讘讚讜 讛谞讻住讬诐 诇讘注诇讬 讞讜讘讜转讬讜 砖诇 讘谉 拽讜讚诐 诪讬转转讜. 讜讬讜专砖讬 (讛讗诐) [讛讗讘] 讗讜诪专讬诐 讛讘谉 诪转 专讗砖讜谉 讜讗讞"讻 诪转 讛讗讘 讜谞诪爪讗 砖诇讗 讝讻讛 讛讘谉 讘谞讻住讬诐 讛诇诇讜 诪注讜诇诐 讻讚讬 砖讬砖转注讘讚讜 诇讘注诇讬 讞讜讘讜转讬讜. 讘"砖 讗讜诪专讬诐 讬讞诇讜拽讜, 讚诪诪讜谉 讛诪讜讟诇 讘住驻拽 讞讜诇拽讬谉, 讜讘"讛 讗讜诪专讬诐 谞讻住讬诐 讘讞讝拽转谉, 讻诇讜诪专 讘讞讝拽转 讬讜专砖讬 讛讗讘.



讜拽讬"诇 讻讘"讛. 讜讚讜拽讗 讛讬讻讗 讚讻转讘 诇讛讜 讛讘谉 诇讗砖讛 讜诇讘注诇 讞讜讘 讚讗拽谞讬, 讚讗砖转讻讞 讚讗讬 讛讜讛 讬讚注讬谞谉 讚讗讘 诪转 专讗砖讜谉 讜讝讻讛 讛讘谉 讘谞讻住讬诐 诪砖转注讘讚讬 诇讬讛 诇讘注诇 讞讜讘 讜诇讻转讜讘转 讗砖讛, 讜讗祝 注"讙 讚讘砖注转 讛诇讜讗讛 讜讘砖注转 谞讬砖讜讗讬谉 讗讻转讬 诇讗 讝讻讛 讘讛讜 讛讘谉 讘讛谞讬 谞讻住讬, 讻讬讜谉 讚讻转讘 诇讛讜 讚讗拽谞讬 讻讬 拽谞讬 诇讛讜 讘转专 讛讻讬 诪讬讛转 诪砖转注讘讚讬. 讗讘诇 诇讗 讻转讘 诇讛讜 讚讗拽谞讬 讗驻讬' 讘"砖 诪讜讚讜 讚谞讻住讬 讘讞讝拽转 讬讜专砖讬 讛讗讘 拽讬讬诪讬, 讚谞讛讬 谞诪讬 讚讗讘 诪转 专讗砖讜谉 讛讗 诇讗 诪砖转注讘讚讬.



诪讬讛讗 砖诪注讬谞谉 讚诇讗 讙讘讬 讘注诇 讞讜讘 讗诇讗 诪谞讻住讬诐 砖讝讻讛 讘讛谉 讛诇讜讛 诪讞讬讬诐 讜讗注"讙 讚诇讗 讗转讜 诇讬讚讬讛, 讗讘诇 谞讻住讬诐 砖诇讗 讝讻讛 讘讛谉 讛诇讜讛 诪讞讬讬诐 讻诇诇, 讻讙讜谉 砖诪转 讛诇讜讛 讘讞讬讬 讗讘讬讜 讜讗讞"讻 诪转 讗讘讬讜, (讚)诇讗 讙讘讬 讘注诇 讞讜讘 诪谞讻住讬 讗讘讬讜 讻诇诇. 讚讗"讻 讛讻讗 诪讗讬 讟注诪讬讬讛讜 讚讘"砖 讜讘"讛, 谞讛讬 谞诪讬 讚讘谉 诪讬转 讘专讬砖讗 讻讬 诪转 讗讘 诪讬讛转 诇讬转讬 讘注诇 讞讜讘 讜诇讙讘讬 诪讞讜诇拽讗 讚讛讜讛 讞讝讬 诇讬讛 诇讘谉. 讗诇讗 诇讗讜 砖诪注 诪讬谞讛 讚讻诇 讻讬 讛讗讬 讙讜讜谞讗 诇讗 讙讘讬 诪讬谞讬讛 讘注诇 讞讜讘. 讛讬诇讻讱 讗驻讬' 讻转讘 诇讬讛 讚讗拽谞讬 谞诪讬 讜诇讗 讻诇讜诐 讛讜讗, 讚讻讬 诪讛谞讬 讚讗拽谞讬 讛讬讻讗 讚拽谞讛 诇讜讛 讘转专 讛讻讬, 讗讘诇 讛讬讻讗 讚诇讗 拽谞讛 诇讜讛 讘转专 讛讻讬 讜诇讗 诪讬讚讬 诇讗 诪讛谞讬, 讚谞讛讬 讚讗"诇 讚讗拽谞讬 讛讗 诇讗 拽谞讛 讜诇讗 诪讬讚讬:



拽住讘. 转谞谉 讛转诐 讛诪诇讜讛 讗转 讞讘讬专讜 讘砖讟专 讙讜讘讛 诪谞讻住讬诐 诪砖讜注讘讚讬诐 注"讬 注讚讬诐 讙讜讘讛 诪谞讻住讬诐 讘谞讬 讞讜专讬谉 讘注讬 砖诪讜讗诇 讚讗拽谞讬 诪讛讜. 讻诇讜诪专 讗诐 讻转讘 讛诇讜讛 诇诪诇讜讛 诪砖注讘讚谞讗 诇讱 讻诇 谞讻住讬 讚讗拽谞讬 讜拽谞讬 讘转专 讛讻讬 谞讻住讬 诪讛讜, 诪讬 诪砖转注讘讚讬 诇讬讛 讗讜 诇讗. 讗诇讬讘讗 讚专"诪 讚讗诪专 讗讚诐 诪拽谞讛 诇讞讘讬专讜 讚讘专 砖诇讗 讘讗 诇注讜诇诐 诪讗讬. 讻讬 讛讬讻讬 讚诇讗 诪爪讬 诪拽谞讬 讚讘专 砖诇讗 讘讗 诇注讜诇诐 拽谞讬谉 讙诪讜专 讛讻讬 谞诪讬 诇讗 诪爪讬 诪砖转注讘讬讚 诇讬讛 诇讘注诇 讞讜讘, 讗讜 讚讬诇诪讗 讛"诪 讘讛拽谞讗讛 讚诇讗 讞讬讬诇讗 讗诪诇讜讛 讚诇讬转讬讛 讘专砖讜转讬讛 讚诪拽谞讛 讗诇讗 讘诪注诪讚 砖诇砖转谉, 讗讘诇 砖注讘讜讚讗 讚讘注诇 讞讜讘 讚讞讬讬诇 讗驻讬诇讜 讗诪诇讜讛 讚讗讬转 诇讬讛 诇诇讜讛 讙讘讬 讗讞专讬谞讬, 讚讬讻讬诇 讘注诇 讞讜讘 讚讬讚讬讛 诇讗驻讜拽讛 诪讻诇 讛讬讻讗 讚讗讬转讬讛 诪讚专' 谞转谉, 诪讛谞讬 讘讛 谞诪讬 讚讗拽谞讬 讗注"讙 讚诇讗 诪讛谞讬 讘注诇诪讗. 讗"谞 讛讻讬 拽讗 诪讬讘注讬讗 诇讬讛, 讻讬 讗诪专讬' 讗讬谉 讗讚诐 诪拽谞讛 诇讞讘讬专讜 讚讘专 砖诇讗 讘讗 诇注讜诇诐 讙讘讬 砖讗专 讛拽谞讗讜转 讚诇讗 砖讬讬讻讗 讘讛讜 转拽谞转讗, 讗讘诇 讘注"讞 讚砖讬讻讗 讘讬讛 转拽谞转讗 转拽讬谞讜 诇讬讛 专讘谞谉 讚诇讬拽谞讬, 砖诇讗 转谞注讜诇 讚诇转 讘驻谞讬 诇讜讬谉.



讜诪讬谞讬讛 诇讗 拽讗 诪讬讘注讬讗 诇谉, 讚诪住转诪讗 谞诪讬 讗驻讬' 诪讙诇讬诪讗 讚注诇 讻转驻讬讛 讙讘讬, 讜讗注"讙 讚诇讗 讛讜讬讗 讘专砖讜转讬讛 讘砖注转 讛诇讜讗讛, 讚转谞谉 讝讛 讛讬讛 驻拽讞 砖诪讻专 诇讜 讗转 讛砖讚讛 诪驻谞讬 砖讛讜讗 讬讻讜诇 诇诪砖讻谞讜 注诇讬讛. 讻讬 转讬讘注讬 诇讱 讛讬讻讗 讚讻转讘 诇讬讛 讚讗拽谞讬 讜拽谞讛 讜诪讻专 讚讗讬拽谞讬 讜拽谞讛 讜讛讜专讬砖 诪讗讬, 诪讬 讗转讬 讘注诇 讞讜讘 讜讟专讬祝 诇拽讜讞讜转 讜讟专讬祝 诪讬讜专砖讬谉 讗讜 诇讗. 讜诪住拽谞讗 诪砖转注讘讚 讻讚讘注讬谞谉 诇诪讬诪专 拽诪谉:



拽住讙. 讗"专 讞讙讗 转"砖 谞驻诇 讛讘讬转 注诇讬讜 讜注诇 讗讘讬讜 注诇讬讜 讜注诇 诪讜专讬砖讬讜 讜讛讬转讛 注诇讬讜 讻转讜讘转 讗砖讛 讜讘注诇 讞讜讘 讬讜专砖讬 讛讗讘 讗讜诪专讬诐 讛讘谉 诪转 专讗砖讜谉 讜讗讞"讻 诪转 讛讗讘 讜讬讜专砖讬 讛讘谉 讗讜诪专讬诐 讛讗讘 诪转 专讗砖讜谉 讜讗讞"讻 诪转 讛讘谉. 讬讜专砖讬 讛讘谉 诪讗谉 谞讬谞讛讜 讘注诇讬 讞讜讘讜转 讚讬讚讬讛, 讜讗讬 住"讚 讚讗讬拽谞讬 拽谞讛 讜诪讻专 讚讗讬拽谞讬 拽谞讛 讜讛讜专讬砖 诇讗 诪砖转注讘讚 谞讛讬 谞诪讬 讚讗讘 诪讬转 讘专讬砖讗 讜讬专讬转 诇讬讛 讘谉, 讻讬讜谉 讚讛讚专 诪讬转 讘谉 讛讜"诇 讚讗讬拽谞讬 拽谞讛 讜讛讜专讬砖, 讗诇讗 砖"诪 讚讗讬拽谞讬 拽谞讛 讜讛讜专讬砖 诪砖转注讘讚. 讗诪专 诇讛讜 专讘 谞讞诪谉 讝注讬专讗 讞讘专讬谉 转专讙诪讛 诪爪讜讛 注诇 讛讬转讜诪讬诐 诇驻专讜注 讞讜讘转 讗讘讬讛诐. 讻诇讜诪专 诇注讜诇诐 讗讬诪讗 诇讱 讚讗讬拽谞讬 诇讗 诪砖注讘讚 诇讱, 讜讟注诪讗 讚诪转谞讬' 诪砖讜诐 讚诪爪讜讛 注诇 讛讬转讜诪讬诐 诇驻专讜注 讞讜讘转 讗讘讬讛诐 诪砖讜诐 讻讘讜讚讜 诪谞讻住讬讜, 讜讗注"讙 讚诇讗 讗砖转注讘讚讜 诇讬讛 诇讘"讞, 讻讙讜谉 谞讻住讬 讚拽谞讛 讘转专 讛讻讬谉. 讚拽住"讚 讚讻讬讜谉 讚诪爪讜讛 讛讬讗 诪讬讻祝 谞诪讬 讻讬讬驻讬谞谉 诇讛讜 诪砖讜诐 诪爪讜讛 讜诇讗 诪砖讜诐 砖注讘讜讚讗. 讗讘诇 诇讙讘讬 诪讻专 讜诪转谞讛 讜砖讗专 讬讜专砖讬谉 讚诇讬转讬讛 诇讛讗讬 讟注诪讗 诇讗 诪砖转注讘讚 讻诇诇 讜讗注"讙 讚讻转讘 诇讬讛 讚讗讬拽谞讬.



诪转拽讬祝 诇讛 专讘 砖讬诪讬 讘专 讗砖讬 诪诇讜讛 注"驻 讛讬讗 讜专讘 讜砖诪讜讗诇 讚讗诪专讬 转专讜讬讛讜 诪诇讜讛 注"驻 讗讬谞讛 讙讜讘讛 诇讗 诪谉 讛讬讜专砖讬谉 讜诇讗 诪谉 讛诇拽讜讞讜转. 讻诇讜诪专 讗讬 住"讚 讚诇讗 诪砖讜诐 砖注讘讜讚讗 讻讬驻讬谞谉 诇讛讜, 诪砖讜诐 诪爪讜讛 谞诪讬 诇讗 讻讬讬驻讬谞谉 诇讛讜, 讚讻讬讜谉 讚诇讬讻讗 砖注讘讜讚讗 讗砖讻讞 讚讛讗讬 砖讟专讗 诇讙讘讬 讛谞讬 谞讻住讬 讻诪讗谉 讚诇讬转讬讛 讚诪讬, 讜讛讜"诇 诇讙讘讬 讛谞讬 谞讻住讬 讻诪诇讜讛 注"驻, 讜诪诇讜讛 注"驻 讗讬谞讛 讙讜讘讛 诪谉 讛讬讜专砖讬谉, 讜讗驻讬' 诪谞讻住讬 讚讛讜讜 拽讬讬诪讬 讘专砖讜转讬讛 (讚诇讗讜) [讚诇讜讛] 讘砖注转 讛诇讜讗讛, 讜讻"砖 诪谞讻住讬 讚拽谞讛 讘转专 讛讻讬谉, 讚专讘 讜砖诪讜讗诇 讚讗诪专讬 转专讜讬讛讜 诪诇讜讛 注"驻 讗讬谞讛 讙讜讘讛 诇讗 诪谉 讛讬讜专砖讬谉 讜诇讗 诪谉 讛诇拽讜讞讜转. 讜讗注"讙 讚诇讬转讛 诇讚专讘 讜砖诪讜讗诇, 诪讬讚讬 讛讜讗 讟注诪讗 讗诇讗 诇砖诪讜讗诇 讚拽讗 诪讬讘注讬讗 诇讬讛 讚讗拽谞讬 诪讛讜, 诇砖诪讜讗诇 诪讬讛转 注诇 讻专讞讬讱 讻讬讜谉 讚诇讗 诪爪讬 诪转专讬抓 诇讛 诇讛讗讬 诪转谞讬' 讘诪爪讜讛 注诇 讛讬转讜诪讬诐 诇驻专讜注 讞讜讘转 讗讘讬讛谉 讜诇讗讜 诪砖讜诐 砖注讘讜讚讗, 讚讗"讻 讛讜讬讗 诇讛 诪诇讜讛 注"驻 讜诇讟注诪讬讛 讚砖诪讜讗诇 讗讬谞讛 讙讜讘讛 诪谉 讛讬讜专砖讬谉, 讜诪讻诇讛讜 讬讜专砖讬谉 诪砖诪注 讜讗驻讬诇讜 诪谉 讛讬转讜诪讬谉, 注诇 讻专讞讬讛 爪专讬讱 诇讗讜拽讜诪讬讛 诪转谞讬' 诪砖讜诐 砖注讘讜讚讗 讚讚讗拽谞讬 讻讬 讛讬讻讬 讚转讛讜讬 讻诪诇讜讛 讘砖讟专.





转讜住驻讜转 专讬"讚

(讻讗) 驻讬住拽讗 谞驻诇 讛讘讬转 注诇讬讜 讜注诇 讗讘讬讜 讻讜诇讬 讜诪砖讜诐 讚诪爪讜讛 注诇 讛讬转讜诪讬诐 诇驻专讜注 讞讜讘讜转 讗讘讬讛诐 驻讬' 讜讗注"讙 讚诇讗 讻转讜讘 讚讗讬拽谞讬 讻讬讜谉 砖讬讜专砖 谞讻住讬 讗讘讬讜 讞讬讬讘 诇驻专讜注 讞讘讜转讬讜 讛讬诇讻讱 讗讬谉 诇讛讘讬讗 专讗讬' 诪谉 讛讬讜专砖 讜诇讗 拽诪讘注讬讗 诇讬' 讗诇讗 诇讙讘讬 诇讜拽讞 讗讬 诪讛谞讬 诇讬' 讚讗讬拽专讜 讗讬 诇讗:





(讻讘) 砖讘讞 拽专拽注讜转 讻讬爪讚 讛专讬 砖诪讻专 砖讚讛 诇讞讘专讬讜 讜讛砖讘讬讞讛 讜讘讗 讘注"讞 讜讟专驻讛 讻讜' 讗讬 拽砖讬讗 讗诪讗讬 诇讗 诪讬讬转讬 住讬讬注转讗 诇砖诪讜讗诇 讘驻' 砖谞讬诐 讗讜讞讝讬谉 讚讗诪专 讘注"讞 讙讜讘讛 讗转 讛砖讘讞. 转砖讜讘讛 诪砖讜' 讚讛讜讛 讜讚讞讬 讚诇讗讜 讘注诇 讞讜讘 讗诇讗 谞讙讝诇 讻讚讚讞讬谞谉 讛转诐 讞讚讗 诪转谞讬转讗 讚转谞讬 讘注诇 讞讜讘 诪讜拽诪讬' 诇讛 讘谞讙讝诇 讜讛讻讗 谞诪讬 讗讬 讛讜讛 讘注讬 讛讜讛 诪讜拽讬 诇讛 讘谞讙讝诇 讗诇讗 讻讬讜谉 讚讗讬转 诇讬' 转讬专讜抓 讬驻讛 讛讗 诪谞讬 专' 讛讜讗 诇诪讛 专讜爪讛 诇砖讘砖 讛讘专讬讬转讗:





砖讬讟讛 诪拽讜讘爪转

讻讬 转讬讘注讬 诇讱 讗诇讬讘讗 讚专讘谞谉. 讻讬 讗诪专讬 专讘谞谉 讗讬谉 讗讚诐 诪拽谞讛 讚讘专 砖诇讗 讘讗 诇注讜诇诐 讚讬诇诪讗 讛谞讬 诪讬诇讬 讘诪转谞讛 讗讘诇 讘诪诇讜讛 讻讬讜谉 讚诪砖注讘讚 诇讬讛 讚讗拽谞讬 谞诪讬 诪砖转注讘讚 诇讬讛 讗讜 讚讬诇诪讗 诇讗 砖谞讗. 讛专讗讘"讚 讝"诇.  


讻讬 诪讘注讬讗 诇谉 讚讗拽谞讬 拽谞讛 讜诪讻专 拽谞讛 讜讛讜专讬砖. 讜转诇诪讛 讘拽谞讛 讜讛讜专讬砖 诪讗讬 拽诪讘注讬讗 诇讬讛 讜讻讬 讙专注 诪诪诇讜讛 注诇 驻讛 砖讙讜讘讛 诪谉 讛讬讜专砖讬诐. 讜讬砖 诇讜诪专 讚砖诪讜讗诇 诇讟注诪讬讛 讚讗诪专 诇拽诪谉 讘驻专拽 讙讟 驻砖讜讟 诪诇讜讛 注诇 驻讛 讗讬谞讜 讙讜讘讛 诪谉 讛讬讜专砖讬诐 讜诇驻讬 讝讛 诪砖诪注 讚讛讗 讚讗诪专 砖诪讜讗诇 诪诇讜讛 注诇 驻讛 讗讬谞讜 讙讜讘讛 诪谉 讛讬讜专砖讬诐 讛讬讬谞讜 讗驻讬诇讜 诪讚专讘谞谉. 讜讻谉 诪砖诪注 诇拽诪谉 讘驻专拽 讙讟 驻砖讜讟 诪爪讜讛 注诇 讛讬转讜诪讬诐 诇驻专讜注 讞讜讘转 讗讘讬讛诐 驻讬专讜砖 诪爪讜讛 讗诐 讬注砖讜 诪注爪诪谉 讜讗讬谉 讻讜驻讬谉 讗讜转诐 诇驻专讜注 讻讚诪讜讻讞 讘驻专拽 诪讬 砖讛讬讛 谞砖讜讬 讘注讜讘讚讗 讚拽讟讬谞讗 讚讗专注讗. 讜讛讗 讚讗诪专讬谞谉 讘驻专拽 讛讻讜转讘 讚驻专讬注转 讘注诇 讞讜讘 诪爪讜讛 讜诪讻讬谉 讗讜转讜 注讚 砖转爪讗 谞驻砖讜 讗诐 讗讬谞讜 专讜爪讛 诇驻专讜注 讛讬讬谞讜 讛诇讜讛 注爪诪讜. 驻讬专砖 专讘讬谞讜 砖诪讜讗诇 讚讗祝 注诇 讙讘 讚拽谞讛 讜诪讻专 诇讗 诪砖转注讘讚 讘拽谞讛 讜讛讜专讬砖 讙讜讘讛 诪讬讜专砖讬诐 讜讗驻讬诇讜 诇讗 讻转讘 讚讗拽谞讬 诪砖讜诐 诪爪讜讛. 讜驻专讬讱 讜讛讗 诪诇讜讛 注诇 驻讛 讛讬讗 讻讬讜谉 讚讗驻讬诇讜 诇讗 讻转讘 讚讗拽谞讛 诪砖转注讘讚 讗诐 讻谉 讗驻讬诇讜 讻转讘 讚讗拽谞讛 讛讜讬讗 讻诪诇讜讛 注诇 驻讛 讜讛讗 讗诪专 砖诪讜讗诇 诪诇讜讛 注诇 驻讛 讗讬谞讜 讙讜讘讛 诪谉 讛讬讜专砖讬诐 讜讻讬 拽讗诪专讬谞谉 诪爪讜讛 注诇 讛讬转讜诪讬诐 讛谞讬 诪讬诇讬 讘诪诇讜讛 讘砖讟专. 讜拽砖讛 诇驻讬 诪讛 砖驻讬专砖 讚讗讬 讗讘 诪转 讘专讬砖讗 诇讗 讙讘讬 讗诇讗 诪砖讜诐 诪爪讜讛 讜讗诐 讻谉 讘讛讱 驻诇讬讙讬 讘讬转 砖诪讗讬 讜讘讬转 讛诇诇 讚讘讬转 砖诪讗讬 住讘专讬 讚诪爪讜讛 诇讞诇讜拽 讜讘讬转 讛诇诇 讗讜诪专讬诐 讚讗讬谉 诪爪讜讛 诇讞诇讜拽 讜讬讞诇讜拽讜 讜讛诇讗 讚讬谞讗 诪砖诪注 砖讻讜驻讬诐 讗讜转诐 诇讞诇讜拽讬 讜注讜讚 讛讬讻讬 拽讗诪专讬 讘讬转 讛诇诇 讚讗讬谉 诇讛诐 诪爪讜讛 诇驻专讜注 讞讜讘转 讗讘讬讛诐 讜讻讬 转讬诪讗 诪砖讜诐 讚讗讜拽讬 谞讻住讬诐 讘讞讝拽转诐 讜讘谉 诪讬转 讘专讬砖讗 讜诇讗 讬讬专砖 诪讗讘讬讜 讻诇讜诐 讜讛讗 诪讜讻讞 讘驻专拽 诪讬 砖讛讬讛 谞砖讜讬 讙讘讬 注讜讘讚讗 讚拽讟讬谞讗 讚讗专注讗 讚诪爪讜讛 注诇 讛讬转讜诪讬诐 诇驻专讜注 讞讜讘转 讗讘讬讛诐 讗驻讬诇讜 诇讗 讬专砖讜 诪讗讘讬讛诐 讻诇讜诐. 讜讛讬诇讻讱 讛讬讻讗 砖讛谞讬讞 诇讛诐 讗讘讬讛诐 谞讻住讬诐 讞讬讬讘讬诐 诇砖诇诐 讗驻讬诇讜 拽谞讗诐 讗讞专 讛讛诇讜讗讛 讻讗诇讜 讛讬讜 讗讜转诐 讛谞讻住讬诐 砖诇讜 讘砖注转 讛讛诇讜讗讛 讗讘诇 讬讜专砖讬诐 砖讗讬谞诐 讘谞讬诐 砖讗讬谞诐 讞讬讬讘讬诐 诇驻专讜注 讞讜讘 诪讜专讬砖诐 讗诐 诇讗 讛谞讬讞 诇讛诐 诪讜专讬砖诐 谞讻住讬诐 讗驻讬诇讜 讛谞讬讞 诇讛诐 砖拽谞讗诐 讗讞专 讛讛诇讜讗讛 讗讬谞诐 讞讬讬讘讬诐 诇驻专讜注 讜讗驻讬诇讜 讻转讘 讚讗拽谞讬 诇讗 诪讛谞讬 诪讬讚讬. 讜驻专讬讱 讜讛讗 诪诇讜讛 注诇 驻讛 讛讬讗. 讻讬讜谉 讚讛讱 讚讻转讘 讗拽谞讬 诇讗 诪讛谞讬 诪讬讚讬 讜讗讬谞诐 讞讬讬讘讬诐 讗诇讗 诪砖讜诐 砖讛讜讗 讗讘讬讛诐 讻讗诇讜 讛讬讜 诇讜 讗讜转诐 谞讻住讬诐 讘砖注转 讛诇讜讗讛 讗诐 讻谉 讗诪讗讬 讞讬讬讘讬诐 讜讛讗讬 讗驻讬诇讜 诪讗讜转诐 谞讻住讬诐 砖讛讬讜 诇讜 讘砖注转 讛诇讜讗讛 诇讗 讙讘讬 讗诇讗 诪讻讞 砖讟专 讚专讘 讜砖诪讜讗诇 讚讗诪专讬 转专讜讜讬讬讛讜 诪诇讜讛 注诇 驻讛 讻讜' 讜讗驻讬诇讜 诪讚专讘谞谉 讻讚驻专讬砖谞讗 讜住转诐 讬讜专砖讬诐 讛讬讬谞讜 讘谞讬诐. 讛专讗"砖 讝"诇. 
讜讛专讗讘"讚 讝"诇 讻转讘 讜讝讛 诇砖讜谞讜: 诪爪讜讛 注诇 讛讬转讜诪讬诐 诇驻专讜注 讞讜讘转 讗讘讬讛诐 讗驻讬诇讜 诪谞讻住讬 讚讬讚讛讜 讗祝 注诇 讙讘 讚诇讗 诪砖转注讘讚讬 诇讘注诇 讞讜讘 诪砖讜诐 讻讘讜讚 讗讘讜讛讜谉 讚讻讬 讘注讬讗 诇谉 讚讗拽谞讛 拽谞讛 讜诪讻专 讗讜 讛讜专讬砖 诇讬讜专砖讬诐 讗讞专讬诐 砖讗讬谞诐 讘谞讬讜 诪转拽讬祝 诇讛 专讘 讗砖讬 讛讗讬 诪诇讜讛 注诇 驻讛 讛讜讗 驻讬专讜砖 讻讬讜谉 讚讗拽谞讛 诇讗 拽谞讛 讗祝 注诇 讙讘 讚讻转讬讘 诇讬讛 砖讟专讗 讻诪诇讜讛 注诇 驻讛 讛讜讗 诇讙讘讬 讛讛讜讗 谞讻住讬 讜诪诇讜讛 注诇 驻讛 讗驻讬诇讜 诪爪讜讛 诇讬讻讗 注诇 讛讬转讜诪讬诐 诇讚注转 砖诪讜讗诇 讜讗驻讬诇讜 诪谞讻住讬 讗讘讬讜 讜讻讬 讗转诪专 诪爪讜讛 讘诪诇讜讛 讘砖讟专 讜讻砖讛谞讬讞 讗讘讬讜 诪讟诇讟诇讬. 注讚 讻讗谉.





诪讛专砖"讗 - 讞讬讚讜砖讬 讛诇讻讜转

讘讚"讛 讗诪专 专讘 讬讜住祝 讻讜' 讚讗讬拽谞讬 拽谞讛 讜讛讜专讬砖 诪讬讚 讜讗诇讬讘讗 讚专"诪 拽讗诪专 讻讜' 注讻"诇 讻爪"诇 专"诇 讚诪诪转谞讬' 讚讛讻讗 讚谞驻诇 讛讘讬转 注诇讬讜 讻讜' 注讚讬驻讗 诇讬讛 诇讛讘讬讗 专讗讬讛 讚讗讬拽谞讬 拽谞讛 讜讛讜专讬砖 诪讬讚 讜诇讗 注讘讬讚讬 讚讗转讜 讜讚讞讬谞谉 诇讛 讚讗诇讬讘讗 讚专"诪 拽讗诪专 讗讚诐 诪拽谞讛 讚砖诇讘"诇 讜讗"讻 讛讛讬讗 讚专讘 谞讞诪谉 讚讗讬讬专讬 谞诪讬 讘讻讛"讙 讗讬讻讗 诇讗讜拽诪讬 谞诪讬 讗诇讬讘讗 讚专"诪 讜诇讻讱 诇讗 讛讘讬讗 诪讚专讘 谞讞诪谉 讜讗讛讗 拽砖讬讗 诇讛讜 讜讗"转 讗讬诪专 讚讗诪专 专"诪 讻讜' 讚注讘讬讚讬 讚讗转讜 讛谞讬 讚讛讬讬谞讜 诪转谞讬' 讜讚专讘 谞讞诪谉 讚讗拽谞讬 拽谞讛 讜讛讜专讬砖 讚诇讗 注讘讬讚讬 讚讗转讬 砖讬拽谞讛 谞讻住讬诐 讜讬讜专讬砖 诇讗 讜讬"诇 讻讜' 讻谉 谞专讗讛 诇驻专砖 讚讘专讬讛诐 砖讛讻诇 讚"讗 讜讻"讛 讘转讜住驻讜转 讬砖谞讬诐 讗讘诇 诪讛专砖"诇 讻转讘 讻讗谉 砖谞讬 讚讘讜专讬诐 讜讗讬谉 爪讜专讱 讜拽"诇:


讘讚"讛 讗诇讗 讻讬 讻讜' 讚驻讬' 诇注讬诇 讚讛讻讗 诪讘注讬讗 诇讬讛 诇专讘谞谉 讻讜' 注讻"诇 讻爪"诇:


讘讚"讛 诪爪讜讛 讻讜' 讘住诪讜讱 诪讚驻专讬讱 诪讚拽讗诪专 诪诇讜讛 讻讜' 诪砖诪注 讚讗讬 诇诪"讚 讻讜' 讚讙讘讬 拽讟讬谞讗 讚讗专注讗 讚讛转诐 讻讜' 讜讛讻讗 讘讚讬谉 讘注讬 诇诪讬诪专 讚讗注"讙 讚诇讗 诪砖转注讘讚 讻讜' 讻爪"诇 诪转讜住驻讜转 讬砖谞讬诐:





讞讻诪转 砖诇诪讛

转讜住' 诪转讞讬诇 讚讘讜专 讞讚砖 讚讗讬拽谞讬 拽谞讛 讜诪讻专 诪讗讬 讗诇讬讘讗 讚专' 诪讗讬专 讚拽讗诪专 讗讚诐 诪拽谞讛 讻讜' 诇讗 拽诪讬讘注讬讗 诇讬讛 讻讚驻讬专砖 讻讜' 讻爪"诇:


讘讚"讛 诪爪讜讛 注诇 讛讬转讜诪讬诐 讻讜' 讻讬 讛讛讬讗 讚讙讘讬 拽讟讬谞讗 讚讗专注讗 讚讛转诐 讻讜' 讻爪"诇 讜谞"讘 驻专拽 诪讬 砖讛讬讛 谞砖讜讬:





专砖"砖

专"砖 (讘住讜祝 讛诪砖谞讛) 砖讛专讬 讬注拽讘 讻讜' 注讚 诪讻讞讜. 讻"讝 砖驻转 讬转专 讜讻谉 诇讬转谞讬讬讛讜 讘专砖"讬 砖讘专讬"祝:



专"砖 讚"讛 讗诇讗 讻讬 转讬讘注讬. 讜讟注诪讗 讻讚驻专讬砖讬转 讜专"诇 讻讬讜谉 讚拽专拽注讜转 讗讬转谞讬讬讛讜 讘注讜诇诐 讗诇讗 砖注讚讬讬谉 诇讗 拽谞讗谉 讻讜'. 讜拽砖讛 讚讛讗 诇讗讞专 砖转转讙讬讬专讬 讙"讻 讛讗砖讛 讛谞拽谞讬转 讛讬讗 讘注讜诇诐 讗诇讗 砖注讚讬讬谉 诇讗 谞转讙讬讬专讛 讻诪砖"讻 诇注讬诇 (拽诪"讗 讘') 讘讚"讛 讗讬诪讜专 讚砖诪注转 讜讬砖 诇讞诇拽. 讗讘诇 拽砖讛 讚讘讘"诪 (讟"讝 讘') 讗专"讛 讗"专 讛讗讜诪专 诇讞讘讬专讜 砖讚讛 砖讗谞讬 诇讜拽讞 讻讜' 拽谞讛 讜诪讜拽讬 诇讛 砖诐 专讘讗 讻专"诪 讚讜拽讗 讜讻谉 专谞讘"讬 讘讬讘诪讜转 (爪"讙):



转讚"讛 讚讗讬拽谞讬. 讜讬"诇 讚诪讜讚讬 专"诪 讘讛讗 砖讛砖注讘讜讚 讻讜' 讗注"驻 砖诇讙讘讬 拽谞讬谉 诇讗 讛"诇 诇讛讜注讬诇 讻讜'. 转讬诪讛 讚讛讗 讙诐 诇讙讘讬 拽谞讬谉 讗专"讛 讗"专 讚拽谞讛 讻讚讛讘讗转讬 诇注讬诇 诪讙诪专讗 讚讘"诪. 讜讗讬谉 诇讜诪专 讚砖讗谞讬 讛讻讗 讚讗讬讻讗 谞诪讬 诪讬 讬讬诪专 讚讬诪讻讜专 (注讬' 诇注讬诇 注"讟 讘' 讘讚讘专讬讛诐) 讚讛讗 讛砖注讘讜讚 讜讛拽谞讬谉 讛讜讗 诪讬讚 讻砖讬拽谞讛:



诪讛 砖讛讙讬讛讜 讘转讜住' 讚讘讜专 讞讚砖 讛诪转讞讬诇 讚讗讬拽谞讬 讘砖诐 专砖"诇. 讘专砖"诇 砖诇驻谞讬谞讜 诇讬转讗 诇讝讛 专拽 注诇 讚讘讜专 讛拽讜讚诐. 讜讻讗谉 讬讻讜诇 诇讛讬讜转 讚讘讜专 讗讞讚:



转讚"讛 诪爪讜讛. 讚讛讗 谞讝拽拽讬谉 诇讬转讜诪讬诐 讘诪诇讜讛 讘砖讟专. 讻爪"诇 讘诇讗 讜':



讘讗"讚 (注"讘) 讗注"讙 讚诪爪讜讛 诇驻专讜注 诪讚讬讚讛讜. 注讬' 讘讛讙"讗 讘讛讻讜转讘 住讬' 讬"讚 讜讻"驻 讘砖讜"注 住讬' 拽"讝 住"讗 讚讗诐 诇讗 讬专砖讜 讻诇讜诐 讗驻讬' 诪爪讜讛 诇讬讻讗:



讘讗"讚 讗讬谉 讻讜驻讬谉 讻讚诪讜讻讞 讘讛讻讜转讘. 谞专讗讛 讚讟"住 讛讜讗 讜爪"诇 讘诪讬 砖讛讬讛 谞砖讜讬. 讜讛讜讗 砖诐 (爪"讗 讘') 讙讘讬 拽讟讬谞讗 讚讗专注讗 砖讛讘讬讗讜 诇注讬诇:

